TV2 Nords værter har været ved mikrofonerne og indsunget dette års julehit.

'Jul på Toppen af Danmark,' er TV2 Nords bud på et vaskeægte julehit anno 2016. Den er blevet til med hjælp nordjyderne, der på facebook har sendt både ideer til tekst og billeder fra deres egen jul ind til os. ’Og den lille trold fra Gjøl, den er megasød,’ synger værterne blandt andet. Og den lille gjøltrold fik sig sneget med af en ganske særlig årsag.  Vinny Larsen fra Strandby skrev nemlig til os på facebook, at vi da skulle husle den lille trold fra gjøl. Og med den besked blev hun vinderen af vores julekonkurrence og kan se frem til en dejlig juleand. Du kan se videoen ovenfor. Hvis du har lyst til at se, hvordan sådan en sang bliver til, så kan du kigge med i klippet her nedenfor.